કોંગ્રેસનાં સહયોગી ત્રણ મુરતીયાઓ હાર્દિક પટેલ, અલ્પેશ ઠાકોર અને જિજ્ઞેશ મેવાણીનું ડાયરેક્ટ ડિલિંગ રાહુલ ગાંધી સાથે થઈ રહ્યું છે ત્યારે વર્ષોથી કોંગ્રેસની અંદર કામ કરતાં કાર્યકર્તાઓ અને નેતાઓનાં નામ હજુ સુધી રાહુલ ગાંધીના જીભના ટેરવે બોલાયા નથી ત્યારે રાહુલ ગાંધીની એકપણ સભા ગુજરાતમાં એવી નથી ગઈ જ્યાં આ ત્રણેયનાં નામ ‘ભાઈ હાર્દિક પટેલ, ભાઈ અલ્પેશ ઠાકોર અને ભાઈ જિજ્ઞેશ મેવાણી’ બોલાય છે ત્યારે તો ચોક્કસ કોંગ્રેસનાં વર્ષો જૂનાં કાર્યકર્તાઓનાં પેટમાં તેલ રેડાતું હશે અને તેઓને લાગતું હશે કે અમો વર્ષો સુધી તૂટીને મરી ગયાં છતાં પણ હજુ સોનિયા ગાંધી કે રાહુલ ગાંધીની નજરમાં અમે આવ્યાં નથી અને કાલ બપોરે ચોમાસામાં જેમ સાપોલિયા ઉભા થઈ જાય તેમ નાનાં-મોટાં આંદોલનનાં નામે આ ત્રણેય નેતાઓ છેક સોનિયા ગાંધી અને રાહુલ ગાંધીના છાંયા નીચે બેઠક કરવાનો મોકો મળ્યો છે, એટલું જ નહીં પણ તેઓ કદાચ તેમની મનમાનતી વિધાનસભાની ટિકીટો પણ લેવામાં સફળ થાય તો તેમાં કંઈ અજુગતું નથી અને જો આવું થશે તો કોંગ્રેસનાં કાર્યકર્તાઓને કોઠીમાં મોંઢુ નાંખીને રોવાનો વારો આવશે અને તેઓ કદાચ પસ્તાશે પણ ખરાં ખોટાં અમે આ લોકોને માથે ઉપાડીને ફર્યાં એટલે આજે તો તે માથાં ઉપર જ પલાઠી વાળીન બેસી ગયાં.